Κάτι να καίει (ταινία, 1964)

Το Κάτι να καίει (ή Κάτι να καίη) είναι τίτλος έγχρωμης μουσικοχορευτικής ταινίας του ελληνικού κινηματογράφου σε σενάριο και σκηνοθεσία του Γιάννη Δαλιανίδη και παραγωγή του 1963 από τη Φίνος Φιλμ. 

 Πλοκή 
Κατά τη διάρκεια μιας Διεθνούς Έκθεσης στη Θεσσαλονίκη, μια ώριμη γυναίκα, η Σόφη Φραντζή (Ρένα Βλαχοπούλου), οδεύει προς εκεί συνοδευόμενη από την αδελφή της (Χλόη Λιάσκου), για να πείσει έναν παιδικό της φίλο, τον Ντίνο Εξαρχόπουλο (Ντίνος Ηλιόπουλος), να τελέσουν έναν λευκό γάμο, έτσι ώστε να κληρονομήσει μια τεράστια περιουσία. Ο Ντίνος όμως δεν δέχεται γιατί, αν και είναι γυναικάς, προσποιείται στην κοινωνία και στον περίγυρό του τον σεμνότυφο.

Όλοι εκεί, θα γνωρίσουν μια παρέα μουσικών και ένας από αυτούς (Χρήστος Νέγκας) θα ερωτευθεί κεραυνοβόλα την Τζένη (Έλενα Ναθαναήλ), κόρη του κυρίου Πετρίδη (Χρήστος Τσαγανέας), του αυστηρών αρχών, διευθυντή της εταιρείας όπου ο Ντίνος εργάζεται, η οποία συνοδεύεται, τέλος, από τον Ντίνο. Κάποια στιγμή, κατεβαίνουν όλοι στην Αθήνα. Εκεί όμως, τα πράγματα περιπλέκουν περισσότερο, ώσπου τελικά, ο καθένας βρίσκει και το ταίρι του.  

Η Σόφη, παρά τις αντιξοότητες που μεσολάβησαν, τελικώς παίρνει την πολυπόθητη κληρονομιά, καταλήγοντας να ανεβάσουν όλοι μαζί, σε ένα μεγάλο θέατρο, μια μουσική παράσταση.Alphatv.gr  ΚΑΤΙ ΝΑ ΚΑΙΕΙ.

 Διανομή ρόλων 
 Ντίνος Ηλιόπουλος -Ντίνος Εξαρχόπουλος
 Ρένα Βλαχοπούλου - Σοφία "Σόφη" Φραντζή
 Μάρθα Καραγιάννη - Ρένα
 Χλόη Λιάσκου - Πόπη Φραντζή
 Έλενα Ναθαναήλ - Τζένη Πετρίδη
 Χρήστος Νέγκας -  Φάνης
 Κώστας Βουτσάς - Κλέαρχος
 Χρήστος Τσαγανέας - - κος Πετρίδης
 Γιώργος Τσιτσόπουλος - Λέλος
 Έλσα Ρίζου -Άννα
 Γιώργος Βρασιβανόπουλος -Κώστας Χατζηπατέρας
 Αλέκος Τζανετάκος - Σωτήρης
 Τόλης Βοσκόπουλος - Πέτρος
 Άγγελος Μαυρόπουλος - κος Χατζηπατέρας
 Περικλής Χριστοφορίδης - κος Νικολαΐδης
 Ερρίκος Κονταρίνης -κος Αθανασίου
 Κώστας Παπαχρήστος - Αποστόλης
 Γιώργος Βελέντζας -ρεσεψιονίστ ξενοδοχείου
 Μπάμπης Ανθόπουλος - Ντίνος Εξαρχόπουλος
 Γιώργος Ρώης -ξενοδόχος
 Μιχάλης Μεταξάς - μέλος συγκροτήματος
 Γιώργος Γρηγορίου - άνδρας στην πλαζ

 Παραγωγή 
Πρόκειται για το δεύτερο μιούζικαλ του Γιάννη Δαλιανίδη με τα γυρίσματα να πραγματοποιηθηκαν στη Θεσσαλονίκη, τα Τέμπη και την Αθήνα. 

Επιπλέον, είναι η πρώτη ελληνική έγχρωμη ταινία μεγάλου μήκους που γυρίστηκε με το σύστημα σινεμασκόπ.Cine.gr  Κάτι Να Καίει 

Στην ταινία πρωτοεμφανίζεται στον κινηματογράφο η Έλενα Ναθαναήλ σε ηλικία μόλις 16 ετών, ενώ ακούγεται και το περίφημο «Φσσστ Μπόινγκ» από τον Κώστα Βουτσά.CineHellas.com  Κάτι Να Καίει [1963]

Στο τραγούδι Αυτή η νύχτα, το ζευγάρι Έλενας Ναθαναήλ - Χρήστου Νέγκα ντουμπλάρουν ο Αλέκος Ζαχαράκος και η Νέλλη Μάνου.   

Στην πρώτη προβολή της, καταρρίπτει το ρεκόρ εισιτηρίων που κατείχε από το 1950 η ταινία Ο μεθύστακας του Γιώργου Τζαβέλλα.

Με το μιούζικαλ αυτό, η Ρένα Βλαχοπούλου έγινε τόσο δημοφιλής, που οι ταινίες της επί πολλά χρόνια συναγωνίζονταν σε εμπορικότητα εκείνες της Ζωής Λάσκαρη και της Αλίκης Βουγιουκλάκη.

Στο τέλος της ταινίας, ο Γιάννης Βογιατζής κάνει φιλικό πέρασμα ως άνθρωπος στο κοινό, ο οποίος υπονοείται ως το μελλοντικό ταίρι της Βλαχοπούλου.

Στις μουσικές σκηνές της ταινίας συνδυάστηκε το λαϊκό τραγούδι με ήχους δυτικοευρωπαϊκούς, υπάρχουν εμφανείς επιρροές από το μιούζικαλ Γουέστ Σάιντ Στόρι και το φινάλε κάνει έκδηλη την επίδραση της επιθεώρησης. Στη ταινία παίζει μπουζούκι και τραγουδά ο Γιώργος Ζαμπέτας σε στίχους του Κώστα Κινδύνη.

 Παραπομπές 

 Πηγές 
 Ταινιοθήκη της Ελλάδος

 Εξωτερικοί σύνδεσμοι 
 iShow.gr: Κάτι να καίει

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1964
Κατηγορία:Ελληνόφωνες ταινίες
Κατηγορία:Ελληνικές μουσικές κωμικές ταινίες
Κατηγορία:Ταινίες σε σκηνοθεσία Γιάννη Δαλιανίδη
Κατηγορία:Ταινίες σε σενάριο Γιάννη Δαλιανίδη
Κατηγορία:Ταινίες με μουσική σύνθεση Μίμη Πλέσσα
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Φίνος Φιλμ